b'\n_START_ARTICLE_\nMargus Kodu\n_START_PARAGRAPH_\nMargus Kodu (s\xc3\xbcndinud 16. detsembril 1982) on Eesti materjaliteadlane.\n_START_SECTION_\nElulugu\n_START_PARAGRAPH_\nMargus Kodu l\xc3\xb5petas 2001. aastal V\xc3\xb5ru Kreutzwaldi G\xc3\xbcmnaasiumi f\xc3\xbc\xc3\xbcsika-matemaatika klassi. 2001\xe2\x80\x932005 \xc3\xb5ppis ta Tartu \xc3\x9clikoolis bakalaureuse\xc3\xb5ppes materjaliteadus. 2007. aastal l\xc3\xb5petas ta Tartu \xc3\x9clikooli magistri\xc3\xb5ppe materjaliteaduse erialal cum laude. 2011. aastal kaitses ta suvel Tartu \xc3\x9clikoolis doktorit\xc3\xb6\xc3\xb6 "Pulsed laser deposition of magnesium oxide and ternary barium oxides for plasma display protective layers" ("Magneesiumoksiidi ja baariumi kolmikoksiidide \xc3\xb5hukeste kilede impulss-lasersadestamine plasmakuvarite kaitsekihtide rakenduseks") ja sai materjaliteaduse doktoriks._NEWLINE_2005\xe2\x80\x932011 t\xc3\xb6\xc3\xb6tas Kodu Tartu \xc3\x9clikooli f\xc3\xbc\xc3\xbcsika instituudis assistendi, inseneri ja erakorralise teadurina, 2006\xe2\x80\x932011 ka projekti t\xc3\xa4itjana Eesti Nanotehnoloogiate Arenduskeskuse AS-is. Aastast 2011 t\xc3\xb6\xc3\xb6tab Margus Kodu Tartu \xc3\x9clikooli f\xc3\xbc\xc3\xbcsika instituudis teadurina. _NEWLINE_Alates 2007. aastast on Kodu Tartu \xc3\x9clikooli loodus- ja tehnoloogiateaduskonna materjaliteaduse \xc3\xb5ppekava programmin\xc3\xb5ukogu liige.\n_START_SECTION_\nTeadust\xc3\xb6\xc3\xb6\n_START_PARAGRAPH_\nMargus Kodu peamised uurimisvaldkonnad on tahkete ainete elektrooniline struktuur, tahkiste elektrilised, magnetilised ja optilised omadused, \xc3\xbclijuhtivus, magnetresonants ning spektroskoopia (impulss-lasersadestamine, sensormaterjalid). 2012. aasta seisuga oli ta avaldanud 8 teadusartiklit.'